**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 7041**

**Λιβαδειά 14 /4 /2020**

**ΑΠΟΣΠΑΣΜΑ**

Από το πρακτικό της αριθμ.2020-6ης Τακτικής Συνεδρίασης-Δια Περιφοράς

του Δημοτικού Συμβουλίου Λεβαδέων

Αριθμός απόφασης  **60**

**ΘΕΜΑ:** **Έγκριση σύναψης Σχεδίου και Προγραμματικής Σύμβασης μεταξύ Περιφέρειας Στ. Ελλάδας και Δήμου Λεβαδέων, που αφορά τη διαχείριση αρδευτικών γεωτρήσεων για την αρδευτική περίοδο 2020 και ορισμός εκπροσώπων του Δήμου στην Κοινή Επιτροπή Παρακολούθησης.**

Στη Λιβαδειά σήμερα την 13η Απριλίου 2020, ημέρα Δευτέρα και ώρα 11:00 π.μ συνήλθε **δια περιφοράς**  το Δημοτικό Συμβούλιο του Δήμου Λεβαδέων βάσει των διατάξεων του άρθρου 10 της από 11/3/2020 Πράξης Νομοθετικού Περιεχομένου (ΦΕΚ Α΄ 55/11-3-2020), ύστερα από την από **6871/9-4-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) ) **καθώς και αυτές του άρθρου 184 παρ. 1,3 του Ν. 4635/2019.**

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 33 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος |  | ΟΥΔΕΙΣ |
|  | Μητάς Αλέξανδρος |  |  |
|  | Τσεσμετζής Εμμανουήλ |  |  |
|  | Δήμου Ιωάννης |  |  |
|  | Αποστόλου Ιωάννης |  |  |
|  | Σάκκος Μάριος |  |  |
|  | Νταντούμη Ιωάννα |  |  |
|  | Καράβα Χρυσοβαλάντου Βασιλική (Βάλια) |  |  |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Γιώτα |  |  |
|  | Κυπραίος Χρήστος |  |  |
|  | Γαλανός Κων/νος |  |  |
|  | Τόλιας Δημήτριος |  |  |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Φορτώσης  Αθανάσιος |  |  |
|  | Καράλης Χρήστος |  |  |
|  | Παπαϊωάννου Λουκάς |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Μπαρμπέρης Νικόλαος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Πλιακοστάμος Κων/νος |  |  |
|  | Χέβα Αθανασία(Νάνσυ) |  |  |
|  | Τουμαράς Βασίλειος |  |  |
|  | Σπυρόπουλος Δημοσθένης |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 6Ο θέμα της ημερήσιας διάταξης , ο Πρόεδρος έθεσε υπόψη των μελών του Δημοτικού Συμβουλίου , το υπ αριθμ 6222/31-3-2020 έγγραφο του Αυτοτελούς Τμήματος Τοπικής Οικονομικής Ανάπτυξης στο οποίο αναφέρονται :

*Η Περιφέρεια Στ.Ελλάδας (Δ/νση Αγροτικής Οικονομίας & Κτηνιατρικής της Περιφερειακής Ενότητας Βοιωτίας), λαμβάνοντας υπ’όψιν την αρ. 39/2020 απόφαση Δημ.Συμβουλίου Λεβαδέων (ΑΔΑ: 6Λ8ΚΩΛΗ-ΑΩ5) περί έγκρισης παραχώρησης χρήσης αρδευτικών γεωτρήσεων ΧΡ2, ΧΡ3, ΧΡ4 και ΜΡ1 που βρίσκονται εντός των διοικητικών ορίων του δήμου προς κοινή χρήση με την Περιφέρεια Στ. Ελλάδας, με το με αρ. πρωτ. 3218/27.3.2020 έγγραφό της απέστειλε Σχέδιο Προγραμματικής Σύμβασης μεταξύ της Περιφέρειας Στ. Ελλάδος και Δήμου Λεβαδέων για τη διαχείριση των προαναφερόμενων αρδευτικών γεωτρήσεων για την αρδευτική περίοδο 2020 και καλεί το Δήμο Λεβαδέων για την έγκριση αυτής με απόφαση του Δημοτικού Συμβουλίου, προκειμένου να υπογραφεί η σύμβαση .*

*Σύμφωνα με το άρθρο 100 του Ν. 3852/2010 « Προγραμματικές Συμβάσεις » όπως τροποποιήθηκε και ισχύει*

*1.α «Για τη μελέτη και εκτέλεση έργων και προγραμμάτων ανάπτυξης μιας περιοχής, καθώς και για την παροχή υπηρεσιών και την υλοποίηση προμηθειών κάθε είδους, οι δήμοι, οι περιφέρειες, οι σύνδεσμοι δήμων, τα δίκτυα δήμων και περιφερειών του άρθρου 101, οι περιφερειακές ενώσεις δήμων, η Κεντρική Ένωση Δήμων Ελλάδας και η Ένωση Περιφερειών, τα νομικά πρόσωπα δημοσίου δικαίου τα οποία συνιστούν ή στα οποία συμμετέχουν οι προαναφερόμενοι φορείς, καθώς και Ν.Π.Ι.Δ. στα οποία συμμετέχουν ή συνιστούν η Κεντρική Ένωση Δήμων Ελλάδας και η Ένωση Περιφερειών, οι δημοτικές επιχειρήσεις ύδρευσης και αποχέτευσης, η Ένωση Δημοτικών Επιχειρήσεων Ύδρευσης Αποχέτευσης (Ε.Δ.Ε.Υ.Α.), οι επιχειρήσεις των Ο.Τ.Α. που ανήκουν στο δημόσιο τομέα σύμφωνα με την παρ. 6 του άρθρου 1 του ν. 1256/1982 όπως ισχύει, τα δημοτικά και περιφερειακά ιδρύματα, καθώς και κοινωφελή ιδρύματα και κληροδοτήματα και τα ιδρύματα τριτοβάθμιας εκπαίδευσης, στα οποία περιλαμβάνονται και τα τεχνολογικά εκπαιδευτικά ιδρύματα, μπορούν να συνάπτουν προγραμματικές συμβάσεις με το Δημόσιο ή με την Εγνατία Οδό Α.Ε. ή με τη Μ.Ο.Δ. Α.Ε. ή με την Ε.Τ.Α.Δ. ή με το Ταμείο Παρακαταθηκών και Δανείων ή μεταξύ τους ή και με νομικά πρόσωπα δημοσίου δικαίου ή με τους φορείς των παραγράφων 1, 2, 3, 4 και 5 του άρθρου 12 του ν. 4412/2016 (Α' 147), μεμονωμένα ή από κοινού....»*

*2. α « Στις προγραμματικές συμβάσεις απαραίτητα ορίζονται το αντικείμενο της σύμβασης, ο σκοπός, το περιεχόμενο των μελετών, των έργων, των προγραμμάτων, των προμηθειών ή των υπηρεσιών, ο προϋπολογισμός τους, τα δικαιώματα και οι υποχρεώσεις των συμβαλλομένων, το χρονοδιάγραμμα εκτέλεσης της σύμβασης, οι πόροι από τους οποίους θα καλυφθούν οι αναλαμβανόμενες οικονομικές υποχρεώσεις και η διάρκεια της σύμβασης, καθώς και ο τρόπος κάλυψης των αναγκαίων για την εκπλήρωση της προγραμματικής σύμβασης λειτουργικών εξόδων, καθώς και οι λεπτομέρειες καταβολής τους. Για την εκπλήρωση του σκοπού της προγραμματικής σύμβασης, ο κάθε συμβαλλόμενος αναλαμβάνει συγκεκριμένο αντικείμενο με συγκεκριμένες υποχρεώσεις. Το Όργανο παρακολούθησης της εφαρμογής της προγραμματικής σύμβασης πρέπει απαραίτητα να ορίζεται στις προγραμματικές συμβάσεις, καθώς και οι αρμοδιότητές του και οι ρήτρες σε βάρος του συμβαλλομένου που παραβαίνει τους όρους της προγραμματικής σύμβασης.....»*

*Κατόπιν των ανωτέρω καλείστε να αποφασίσετε για*

*Α) την έγκριση του Σχεδίου για την σύναψη Προγραμματικής Σύμβασης μεταξύ Περιφέρειας Στ. Ελλάδος και Δήμου Λεβαδέων που αφορά την από κοινού διαχείριση αρδευτικών γεωτρήσεων ΧΡ2, ΧΡ3, ΧΡ4 και ΜΡ1 κατά την αρδευτική περίοδο 2020 , το οποίο και επισυνάπτεται και*

*Β) να ορίσετε δύο εκπροσώπους του Δήμου, ως μέλη στην Κοινή Επιτροπή Παρακολούθησης της Προγραμματικής Σύμβασης (άρθρο 4 του σχεδίου προγραμματικής σύμβασης).*

- Το Δημοτικό Συμβούλιο μετά από διαλογική συζήτηση αφού άκουσε τα ανωτέρω και έλαβε υπόψη του :

* το με αριθμ. Πρωτ 6222/31-3-2020 έγγραφο του Αυτοτελούς Τμήματος Τοπικής Οικονομικής Ανάπτυξης του Δήμου, που είχε αποσταλεί ηλεκτρονικά στα email όλων των δημοτικών συμβούλων
* το σχέδιο της Προγραμματικής Σύμβασης μεταξύ του Δήμου και της Περιφέρειας , που είχε αποσταλεί ηλεκτρονικά στα email όλων των δημοτικών συμβούλων
* -την υπ αριθμ 39/2020 (ΑΔΑ: 6Λ8ΚΩΛΗ-ΑΩ5) απόφαση του Δημ.Συμβουλίου Λεβαδέων “Περί έγκρισης παραχώρησης χρήσης αρδευτικών γεωτρήσεων του Δήμου στην Περιφέρεια Στερεάς Ελλάδος για την αρδευτική περίοδο 2020”.
* -τις διατάξεις του άρθρου 225 του ν. 3463/2006
* - Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* Την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ 64/τ.Α/14-03-2020).
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* Την αποσταλείσα με κάθε πρόσφορο μέσο ψήφο (email,φαξ) των δημοτικών συμβούλων
* τις διατάξεις των άρθρων 65,67,100,238 του Ν.3852/10, όπως τροποποιήθηκαν με το άρθρο 72 , 74, 179 του Ν. 4555/2018

**ΑΠΟΦΑΣΙΖΕΙ ΟΜΟΦΩΝΑ**

**Α) Εγκρίνει** τη σύναψη και το Σχέδιο Προγραμματικής Σύμβασης μεταξύ της Περιφέρειας Στ. Ελλάδας και του Δήμου Λεβαδέων για την διαχείριση αρδευτικών γεωτρήσεων ΧΡ2, ΧΡ3, ΧΡ4 και ΜΡ1 , με τους κατωτέρω όρους :

**ΠΡΟΓΡΑΜΜΑΤΙΚΗ ΣΥΜΒΑΣΗ**

**ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ ΚΑΙ ΔΗΜΟΥ ΛΕΒΑΔΕΩΝ**

**ΓΙΑ ΤΗΝ ΔΙΑΧΕΙΡΙΣΗ ΑΡΔΕΥΤΙΚΩΝ ΓΕΩΤΡΗΣΕΩΝ**

Στη Λιβαδειά σήμερα την - - 2020, μεταξύ των παρακάτω συμβαλλομένων :

1.Της Περιφέρειας Στερεάς Ελλάδας – Περιφερειακή Ενότητα Βοιωτίας με ΑΦΜ 997947718 Δ.Ο.Υ Λαμίας που εκπροσωπείται νόμιμα από τον Περιφερειάρχη Στερεάς Ελλάδας κ. Φάνη Χ. Σπανό, δυνάμει του υπ΄αριθμ.192670/608/28-8-2019 πρακτικού ορκωμοσίας και

2.Του Δήμου Λεβαδέων με ΑΦΜ 998016227 που εδρεύει στη Λιβαδειά, και εκπροσωπείται νόμιμα από τον Δήμαρχο κ. Ταγκαλέγκα Δ. Ιωάννη

υπογράφεται Προγραμματική Σύμβαση συνεργασίας για την διαχείριση αρδευτικών Γεωτρήσεων του Δήμου Λεβαδέων από την Περιφέρεια Στερεάς Ελλάδας- ΠΕ Βοιωτίας

Έχοντας υπόψη :

1. To άρθρο 100 N. 3852/10 «Νέα αρχιτεκτονική της αυτοδιοίκησης και της αποκεντρωμένης διοίκησης- πρόγραμμα Καλλικράτης» (ΦΕΚ 87 Α/ 7-06-2010) όπως τροποποιήθηκε και ισχύει
2. Το Ν. 4555/2018 «ΠΡΟΓΡΑΜΜΑ ΚΛΕΙΣΘΕΝΗΣ» (ΦΕΚ 133/4/19-7-2018)
3. Το Π.Δ. 148/2010 «Οργανισμός της Περιφέρειας Στερεάς Ελλάδας», όπως ισχύει.
4. Το Ν. 4412/2016 «Δημόσιες συμβάσεις έργων, προμηθειών & υπηρεσιών» (ΦΕΚ 147 Α/ 8-08-2016).
5. Το Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της οδηγίας 2011/85/ΕΕ) δημόσιο λογιστικό και άλλες διατάξεις.
6. Το υπ αριθμ.951/30-1-2020 έγγραφο της Διεύθυνσης Αγροτικής Οικονομίας & Κτηνιατρικής ΠΕ Βοιωτίας.
7. Την αριθμ. 39 με αριθμ. Πρωτ 5027/9-3-2020 (ΑΔΑ: 6Λ8ΚΩΛΗ-ΑΩ5) απόφαση του Δημοτικού Συμβουλίου Λεβαδέων με θέμα « Έγκριση παραχώρησης χρήσης αρδευτικών γεωτρήσεων του Δήμου Λεβαδέων προς κοινή χρήση με την Περιφέρεια Στερεάς Ελλάδας για την αρδευτική περίοδο 2020»
8. Την αριθμ. 60/2020 απόφαση του Δημοτικού Συμβουλίου Λεβαδέων με θέμα «Έγκριση σύναψης προγραμματικής σύμβασης μεταξύ της Περιφέρειας Στερεάς Ελλάδας και του Δήμου Λεβαδέων για τη διαχείριση αρδευτικών γεωτρήσεων και ορισμός δύο δημοτικών συμβούλων στην Κοινή Επιτροπή παρακολούθησης εφαρμογής της.»
9. Την αριθμ. 336/2019 απόφαση του Περιφερειακού Συμβουλίου της Περιφέρειας Στερεάς Ελλάδας με θέμα: «Περί έγκρισης Προϋπολογισμού οικον έτους 2020» και συνοπτικού πίνακα τριετούς προϋπολογισμού της Περιφέρειας Στερεάς Ελλάδας, και το αριθμ.8028/218847/23-12-2019 έγγραφο της Αποκέντρωμένης Διοίκησης Θεσσαλίας – Στερεάς Ελλάδος “περί επικύρωσης της αριθμ.336/2019 απόφασης του Περιφερειακού Συμβουλίου της Περιφέρειας Στερεάς Ελλάδας
10. Την εγγεγραμμένη πίστωση του Π/Υ οικονομικού έτους 2020 στον Ε.Φ. 02.073 ΚΑΕ- 5429.
11. Την αριθμ. ……….. ανάληψη δαπάνης
12. Την αριθμ…….απόφαση του Περιφερειακού Συμβουλίου της Περιφέρειας Στερεάς Ελλάδας με θέμα: «Έγκριση σύναψης προγραμματικής σύμβασης μεταξύ της Περιφέρειας Στερεάς Ελλάδας και του Δήμου Λεβαδέων για την από κοινού διαχείριση αρδευτικών γεωτρήσεων που βρίσκονται στα διοικητικά όρια του Δήμου Λεβαδέων με την Π.Ε Βοιωτίας.»

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Αντικείμενο της παρούσας Προγραμματικής Σύμβασης αποτελεί η παραχώρηση χρήσης των αρδευτικών γεωτρήσεων ΧΡ2 (με συντεταγμένες 396910 - 4265422), ΧΡ3 (με συντεταγμένες 398954 – 4264553) , ΧΡ4 (με συντεταγμένες 398086 - 4264768) και ΜΡ1, που βρίσκονται στα διοικητικά όρια του Δήμου Λεβαδέων και διαχειρίζεται σήμερα ο Δήμος, στην Περιφέρεια Στερεάς Ελλάδας - Περιφερειακή Ενότητα Βοιωτίας , προκειμένου να διασφαλιστεί με τον καλύτερο δυνατό τρόπο η ισορροπία του οικοσυστήματος του Κωπαϊδικού Πεδίου και του Βοιωτικού Κηφισού, καθώς και η ομαλή άρδευση της περιοχής, σε περίπτωση πιθανής λειψυδρίας κατά την αρδευτική περίοδο του έτους 2020, η οποία σύμφωνα με τον Κανονισμό Άρδευσης διαρκεί έως τις 15 Σεπτεμβρίου κάθε έτους.

Μέσω της σύμβασης αυτής θα υλοποιηθούν όλες οι απαραίτητες ενέργειες για την λειτουργία των εν λόγω γεωτρήσεων, συγκεκριμένα: α) η συντήρηση - επισκευή μηχανολογικού εξοπλισμού και β) η κάλυψη της δαπάνης ηλεκτρικής ενέργειας.

Οι γεωτρήσεις αυτές θα είναι στο εξής και για όσο διαρκεί η σύμβαση, σε κοινή χρήση και λειτουργία , του Δήμου Λεβαδέων και της Περιφέρειας Στερεάς Ελλάδας, για την κάλυψη αρδευτικών αναγκών των Κωπαϊδικών και εξωκωπαϊδικών εκτάσεων, με αποκλειστική προτεραιότητα την μη διατάραξη της άρδευσης των περιοχών που ήδη αυτές εξυπηρετούν δηλ. του Δήμου Λεβαδέων, του ΤΟΕΒ Χαιρώνειας και του αρδευτικού έργου της Τ.Κ. Αγίου Βλασίου.

**ΑΡΘΡΟ 2**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις:

**2.1 O Δήμος Λεβαδέων αναλαμβάνει:**

* Την παραχώρηση χρήσης στην Π.Ε Βοιωτίας των γεωτρήσεων ΧΡ2, ΧΡ3, ΧΡ4 και ΜΡ1, που ανήκουν στη διαχείρισή του, προκειμένου μέσω της λειτουργίας τους να μεταφερθεί επιπλέον αρδευτικό νερό στον αγωγό του Μόρνου, για την κάλυψη αρδευτικών αναγκών των καλλιεργητών της Κωπαΐδας και στον Κηφισό ποταμό για την διατήρηση της ισορροπίας του οικοσυστήματός του.
* Την συνδρομή με στελεχικό δυναμικό για την ομαλή και απρόσκοπτη διαχείριση των γεωτρήσεων
* Την κάλυψη των αρδευτικών αναγκών της περιοχής του ΤΟΕΒ Χαιρώνειας με την χρήση των παραπάνω γεωτρήσεων

**2.2 Η Π.Ε Βοιωτίας-Περιφέρεια Στερεάς Ελλάδας αναλαμβάνει:**

1. Την συντήρηση και την επισκευή του αναγκαίου μηχανολογικού εξοπλισμού για την λειτουργία των παραπάνω γεωτρήσεων**.**

**Εκτιμώμενη δαπάνη 20.000,00 € χωρίς Φ.Π.Α.**

1. Την πληρωμή της δαπάνης της ηλεκτρικής ενέργειας λειτουργίας των αρδευτικών γεωτρήσεων ΧΡ2, ΧΡ3, ΧΡ4 και ΜΡ1 για την κάλυψη των αρδευτικών αναγκών της Κωπαΐδας από σήμερα και μέχρι 15-9-2020 .

**Εκτιμώμενη δαπάνη 35.000,00€**

Η δαπάνη θα καλυφθεί από τις πιστώσεις του Ε.Φ 073,ΚΑΕ 5429

**ΑΡΘΡΟ 3: ΔΙΑΡΚΕΙΑ**

Η διάρκεια της παρούσας σύμβασης αρχίζει από την ημερομηνία υπογραφής της και λήγει στις 15-9-2020 .

**ΑΡΘΡΟ 4**

**ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ**

Για την παρακολούθηση της απρόσκοπτης εκτέλεσης της παρούσας σύμβασης και την επίλυση τυχόν προβλημάτων που θα προκύψουν κατά την υλοποίηση του περιγραφόμενου έργου, συστήνεται Κοινή Επιτροπή παρακολούθησης των εργασιών .Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της προγραμματικής σύμβασης, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας. Η Κοινή Επιτροπή παρακολούθησης η οποία απαρτίζεται από δύο εκπροσώπους από κάθε συμβαλλόμενο ορίζεται ως εξής:

**Για την Περιφέρεια Στερεάς Ελλάδας:**

1) Αντώνης Μήτσης Προϊστάμενος Τμήματος Αγροτικής Οικονομίας και Κτην/κης Αλιάρτου

2) Ιωάννης Τσιγαρίδας Συνεργάτης Αντιπεριφερειάρχη Π.Ε. Βοιωτίας

**Για το Δήμο Λεβαδέων:**

1) κ. Αποστόλου Ιωάννης, αντιδήμαρχο Τεχνικών Έργων

2) κ. Σαγιάννη Μιχαήλ, αντιδήμαρχο Καθημερινότητας, Καθαριότητας, Περιβάλλοντος, Πολιτικής Προστασίας, Διαχείρισης Άρδευσης

**ΑΡΘΡΟ 5**

**ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ**

Η παράβαση οποιουδήποτε από τους όρους της παρούσας σύμβασης , οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

**ΑΡΘΡΟ 6**

**ΤΕΛΙΚΕΣ ΔΙΑΤΑΞΕΙΣ**

Η παρούσα σύμβαση αφού αναγνώσθηκε και βεβαιώθηκε για το περιεχόμενό της , υπογράφεται ως ακολούθως.

**ΟΙ ΣΥΜΒΑΛΛΟΜΕΝΟΙ**

**Για την Περιφέρεια Στερεάς Ελλάδας Για το Δήμο Λεβαδέων**

**ΦΑΝΗΣ Χ. ΣΠΑΝΟΣ ΙΩΑΝΝΗΣ Δ. ΤΑΓΚΑΛΕΓΚΑΣ**

**Περιφερειάρχης Στερεάς Ελλάδας Δήμαρχος Δήμου Λεβαδέων**

**Β**. **Εξουσιοδοτεί** το Δήμαρχο Λεβαδέων για την υπογραφή της Προγραμματικής Σύμβασης καθώς και κάθε άλλου σχετικού εγγράφου .

**Γ. Ορίζει** εκ μέρους του Δήμου Λεβαδέων ως μέλη στην κοινή επιτροπή παρακολούθησης της προγραμματικής σύμβασης ,τους κάτωθι:

1) Αποστόλου Ιωάννη αντιδήμαρχο Τεχνικών Έργων με αρμοδιότητα εποπτείας του Δικτύου Άρδευσης- Διαχείριση και Λειτουργία των αρδευτικών υδάτων στα όρια του Δήμου και

2) Σαγιάννη Μιχαήλ Αντιδήμαρχο Δημοτικών Ενοτήτων Δαύλειας Κορώνειας , Κυριακίου και Χαιρώνειας .

**Η απόφαση πήρε τον αριθμό 60/2020**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |
| --- | --- |
| Καλογρηάς Αθανάσιος | ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος |  |
| Νταντούμη Ιωάννα | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Πούλου Γιώτα |  |
| Κυπραίος Χρήστος |  |
| Γαλανός Κων/νος |  |
| Τόλιας Δημήτριος |  |
| Καπλάνης Κων/νος |  |
| Τζουβάρας Νικόλαος |  |
| Φορτώσης  Αθανάσιος |  |
| Καράλης Χρήστος |  |
| Παπαϊωάννου Λουκάς |  |
| Κοτσικώνας Επαμεινώνδας |  |
| Αρκουμάνης Πέτρος |  |
| Μπράλιος Νικόλαος |  |
| Γερονικολού Λαμπρινή |  |
| Τσιφής Δημήτριος |  |
| Μπαρμπέρης Νικόλαος |  |
| Αλεξίου Λουκάς |  |
| Καραμάνης Δημήτριος |  |
| Πλιακοστάμος Κων/νος |  |
| Χέβα Αθανασία(Νάνσυ) |  |
| Τουμαράς Βασίλειος |  |
| Σπυρόπουλος Δημοσθένης |  |
| Κατής Χαράλαμπος |  |